«Առաջիկայում նոր բացահայտումներ կլինեն: Այն դեպքերում, երբ հարցը վերաբերում է գումարները վատնելուն, տվյալ անձը կարող է վճարել այդ գումարներն և ազատվել քրեական պատասխանատվությունից ըստ քրեական օրենսգրքի, սակայն Մանվել Գրիգորյանի հետ կապված այս բացահայտումները չեն դասվում այդ շարքին: ԱԱԾ-ն իր անելիքն արել է, և մենք միշտ պատրաստ ենք աջակցել քննությանը»,- ասաց նա։ Հարցին՝ տեղյակ էր ԱԱԾ-ն յուրացման մասին, թե միայն տեղեկություն ուներ զենքի մասին, Վանեցյանն ասաց. «Չեմ ցանկանում մեր քննության օպերատիվ մասն ամբողջությամբ բացահայտել, իհարկե, տեղյակ էինք»։